CELEX: 52006PC0766
Language: el
Date: 2006-12-01
Title: Πρόταση Απόφαση του Συμβουλίου σχετικά με τη θέση της Κοινότητας όσον αφορά τους κανόνες λειτουργίας της μικτής επιτροπής που αναφέρεται στην ενδιάμεση συμφωνία μεταξύ της Ευρωπαϊκής Κοινότητας και της Δημοκρατίας της Αλβανίας

Σημαντική ανακοίνωση νομικού περιεχομένου

|

52006PC0766

Πρόταση Απόφαση του Συμβουλίου σχετικά με τη θέση της Κοινότητας όσον αφορά τους κανόνες λειτουργίας της μικτής επιτροπής που αναφέρεται στην ενδιάμεση συμφωνία μεταξύ της Ευρωπαϊκής Κοινότητας και της Δημοκρατίας της Αλβανίας  /* COM/2006/0766 τελικό */  

	[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |Βρυξέλλες, 1.12.2006COM(2006) 766 τελικόΠρότασηΑΠΟΦΑΣΗ ΤΟΥ ΣΥΜΒΟΥΛΙΟΥσχετικά με τη θέση της Κοινότητας όσον αφορά τους κανόνες λειτουργίας της μικτής επιτροπής που αναφέρεται στην ενδιάμεση συμφωνία μεταξύ της Ευρωπαϊκής Κοινότητας και της Δημοκρατίας της Αλβανίας(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗΗ ενδιάμεση συμφωνία μεταξύ της Ευρωπαϊκής Κοινότητας και της Δημοκρατίας της Αλβανίας που συνήφθη προκειμένου να εφαρμοστούν το ταχύτερο δυνατό οι διατάξεις της συμφωνίας σταθεροποίησης και σύνδεσης για το εμπόριο και τα εμπορικά θέματα, θα τεθεί σε ισχύ την 1η Δεκεμβρίου 2006.Το άρθρο 42 της ενδιάμεσης συμφωνίας προβλέπει ότι η μικτή επιτροπή που συστάθηκε στο πλαίσιο της συμφωνίας για το εμπόριο και την εμπορική και οικονομική συνεργασία, ασκεί την εξουσία και τα καθήκοντα που ανατίθενται με την ενδιάμεση συμφωνία στο Συμβούλιο Σταθεροποίησης και Σύνδεσης και στην Επιτροπή Σταθεροποίησης και Σύνδεσης. Με την επιφύλαξη των διατάξεων του άρθρου 43 της ενδιάμεσης συμφωνίας, η μικτή επιτροπή ενεργεί κατά τον τρόπο που ενεργούσε μέχρι σήμερα στο πλαίσιο της συμφωνίας για το εμπόριο και την εμπορική και οικονομική συνεργασία.Το άρθρο 43 της ενδιάμεσης συμφωνίας προβλέπει ότι η μικτή επιτροπή θεσπίζει τον κανονισμό λειτουργίας της. Είναι λοιπόν αναγκαίο να θεσπιστούν τέτοιοι κανόνες λειτουργίας.Οι προτεινόμενοι κανόνες λειτουργίας προσδιορίζουν τα καθήκοντα της μικτής επιτροπής και τις πρακτικές που θα ακολουθήσει, σύμφωνα με την ενδιάμεση συμφωνία. Οι κανόνες λειτουργίας λαμβάνουν ιδίως υπόψη ότι δυνάμει της ενδιάμεσης συμφωνίας έχουν ανατεθεί στη μικτή επιτροπή αρμοδιότητες λήψης αποφάσεων.Προτείνεται λοιπόν η έγκριση από το Συμβούλιο της επισυναπτόμενης πρότασης.ΠρότασηΑΠΟΦΑΣΗ ΤΟΥ ΣΥΜΒΟΥΛΙΟΥσχετικά με τη θέση της Κοινότητας όσον αφορά τους κανόνες λειτουργίας της μικτής επιτροπής που αναφέρεται στην ενδιάμεση συμφωνία μεταξύ της Ευρωπαϊκής Κοινότητας και της Δημοκρατίας της ΑλβανίαςΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας και ιδίως το άρθρο 300 παράγραφος 2, δεύτερη υποπαράγραφος,τη συμφωνία μεταξύ της Ευρωπαϊκής Οικονομικής Κοινότητας και της Δημοκρατίας της Αλβανίας για τις συναλλαγές και την εμπορική και οικονομική συνεργασία που τέθηκε σε ισχύ την 1η Δεκεμβρίου 1992, και ιδίως το άρθρο 18,[1]την ενδιάμεση συμφωνία για το εμπόριο και τα εμπορικά θέματα μεταξύ της Ευρωπαϊκής Κοινότητας, αφενός, και της Δημοκρατίας της Αλβανίας, αφετέρου, που υπεγράφη στις 12 Ιουνίου 2006 και αναφέρεται εφεξής ως ενδιάμεση συμφωνία,[2]την πρόταση της Επιτροπής,Εκτιμώντας τα ακόλουθα:(1) Η ενδιάμεση συμφωνία τίθεται σε ισχύ την 1η Δεκεμβρίου 2006.(2) Το άρθρο 42 της ενδιάμεσης συμφωνίας προβλέπει ότι η μικτή επιτροπή που συστάθηκε στο πλαίσιο της συμφωνίας για το εμπόριο και την εμπορική και οικονομική συνεργασία, επιβλέπει την εφαρμογή της ενδιάμεσης συμφωνίας.(3) Το άρθρο 43 της ενδιάμεσης συμφωνίας προβλέπει ότι η μικτή επιτροπή θεσπίζει τον κανονισμό λειτουργίας της.(4) Το άρθρο 18 της συμφωνίας μεταξύ της Ευρωπαϊκής Οικονομικής Κοινότητας και της Δημοκρατίας της Αλβανίας σχετικά με τις συναλλαγές και την εμπορική και οικονομική συνεργασία προβλέπει ότι η μικτή επιτροπή δύναται να συνιστά ομάδες εργασίας· ο διορισμός, η σύνθεση και οι αρμοδιότητες των ομάδων εργασίας ορίζονται στον κανονισμό λειτουργίας,(5) Η Κοινότητα καθορίζει τη θέση που λαμβάνεται στη μικτή επιτροπή όσον αφορά την έγκριση του κανονισμού λειτουργίας.ΑΠΟΦΑΣΙΖΕΙ:Άρθρο μόνοΗ πρόταση που θα εγκριθεί από την Κοινότητα στα πλαίσια της μικτής επιτροπής που προβλέπεται από το άρθρο 42 της ενδιάμεσης συμφωνίας μεταξύ της Ευρωπαϊκής Κοινότητας και της Δημοκρατίας της Αλβανίας, βασίζεται στο σχέδιο απόφασης της μικτής επιτροπής που επισυνάπτεται στην παρούσα απόφαση.Βρυξέλλες,Για το ΣυμβούλιοΟ ΠρόεδροςΠΑΡΑΡΤΗΜΑΑΠΟΦΑΣΗ ΑΡΙΘ. 1/XXX ΤΗΣ ΜΙΚΤΗΣ ΕΠΙΤΡΟΠΗΣ ΜΕΤΑΞΥτης ευρωπαϊκησ κοινοτητασ, αφενος,και της δημοκρατιασ της αλβανιασ, αφετερουσχετικά με την έγκριση του κανονισμού λειτουργίας τηςΗ ΜΙΚΤΗ ΕΠΙΤΡΟΠΗΈχοντας υπόψη:τη συμφωνία μεταξύ της Ευρωπαϊκής Οικονομικής Κοινότητας και της Δημοκρατίας της Αλβανίας για τις συναλλαγές και την εμπορική και οικονομική συνεργασία που τέθηκε σε ισχύ την 1η Δεκεμβρίου 1992, και ιδίως το άρθρο 18,την ενδιάμεση συμφωνία για το εμπόριο και τα εμπορικά θέματα μεταξύ της Ευρωπαϊκής Οικονομικής Κοινότητας, αφενός, και της Δημοκρατίας της Αλβανίας, αφετέρου, που υπεγράφη την 12η Ιουνίου 2006 και αναφέρεται εφεξής ως ενδιάμεση συμφωνία, και ιδίως τα άρθρα 42 και 43 αυτής,Εκτιμώντας ότι η ενδιάμεση συμφωνία τέθηκε σε ισχύ την 1η Δεκεμβρίου 2006,ΑΠΟΦΑΣΙΖΕΙ ΝΑ ΕΓΚΡΙΝΕΙ ΤΟΝ ΑΚΟΛΟΥΘΟ ΚΑΝΟΝΙΣΜΟ ΛΕΙΤΟΥΡΓΙΑΣΆρθρο 1ΠροεδρίαΗ μικτή επιτροπή προεδρεύεται εναλλάξ από καθένα από τα μέλη της.Άρθρο 2ΣυνεδριάσειςΗ μικτή επιτροπή συνέρχεται τακτικά μία φορά το χρόνο στις Βρυξέλλες και μία στα Τίρανα εναλλάξ. Έκτακτες σύνοδοι της μικτής επιτροπής μπορούν να πραγματοποιηθούν με αμοιβαία συμφωνία μετά από αίτημα ενός εκ των μερών.Με την επιφύλαξη διαφορετικής συμφωνίας, οι συνεδριάσεις της μικτής επιτροπής δεν είναι δημόσιες.Άρθρο 3ΑντιπροσωπείεςΚάθε μέρος οφείλει, πριν από κάθε συνεδρίαση, να ενημερώνει τον Πρόεδρο σχετικά με την προβλεπόμενη σύνθεση της αντιπροσωπείας του.Εκπρόσωπος της Ευρωπαϊκής Τράπεζας Επενδύσεων παρίσταται στις συνόδους της μικτής επιτροπής, υπό την ιδιότητα του παρατηρητή, όταν στην ημερήσια διάταξη της συνόδου υπάρχουν θέματα που αφορούν την ΕΤΕΠ.Η μικτή επιτροπή δύναται να προσκαλέσει μη μέλη να παραστούν σε συνόδους της προκειμένου να προσκομίσουν πληροφορίες για ειδικά θέματα.Τα κράτη μέλη ενημερώνονται σχετικά με τις συνόδους της μικτής επιτροπής.Άρθρο 4ΓραμματείαΥπάλληλος της Ευρωπαϊκής Επιτροπής και υπάλληλος της Δημοκρατίας της Αλβανίας διατελούν από κοινού Γραμματείς της μικτής επιτροπής.Άρθρο 5ΑλληλογραφίαΗ αλληλογραφία από και προς τον πρόεδρο της μικτής επιτροπής προωθείται στους δύο Γραμματείς. Οι δύο Γραμματείς διασφαλίζουν ότι η αλληλογραφία διαβιβάζεται, όταν αυτό κρίνεται σκόπιμο, στους αντιστοίχους αντιπροσώπους τους στην μικτή επιτροπή.Άρθρο 6Ημερήσια διάταξη των συνεδριάσεων1. Ο Πρόεδρος και οι Γραμματείς καταρτίζουν προσωρινή ημερήσια διάταξη για κάθε συνεδρίαση το αργότερο 15 ημέρες πριν από την έναρξη της συνεδρίασης.Η προσωρινή ημερήσια διάταξη περιλαμβάνει τα θέματα για τα οποία υποβλήθηκε στους Γραμματείς αίτηση εγγραφής στην ημερήσια διάταξη το αργότερο 21 ημέρες πριν από την έναρξη της συνεδρίασης, αν και τα θέματα εγγράφονται στην προσωρινή ημερήσια διάταξη μόνο εφόσον διαβιβαστούν στους Γραμματείς τα σχετικά έγγραφα το αργότερο μέχρι την ημερομηνία αποστολής της ημερήσιας διάταξης.Η ημερήσια διάταξη εγκρίνεται από τη μικτή επιτροπή κατά την έναρξη κάθε συνεδρίασης. Εφόσον τα δύο μέρη συμφωνούν, μπορούν να συμπεριληφθούν στην ημερήσια διάταξη θέματα πέραν αυτών που είναι ήδη εγγεγραμμένα στην προσωρινή ημερήσια διάταξη.2. Ο Πρόεδρος δύναται, σε συμφωνία με τα δύο μέρη, να συντομεύσει τις προθεσμίες που καθορίζονται στην παράγραφο 1 για να λάβει υπόψη τις απαιτήσεις μιας ειδικής περίπτωσης.Άρθρο 7ΠρακτικάΤο μέρος που φιλοξενεί τη συνεδρίαση συντάσσει σχέδιο πρακτικών για κάθε συνεδρίαση της μικτής επιτροπής. Στο εν λόγω σχέδιο πρακτικών αναφέρονται οι αποφάσεις που λαμβάνονται, οι συστάσεις που διατυπώνονται και τα πορίσματα που υιοθετούνται. Εντός δύο μηνών από τη λήξη της συνεδρίασης, το σχέδιο πρακτικών υποβάλλεται προς έγκριση στη μικτή επιτροπή. Αφού εγκριθούν, τα πρακτικά υπογράφονται από τον Πρόεδρο και από τους δύο Γραμματείς και τα δύο μέρη φυλάσσουν αυθεντικό αντίγραφο. Αντίγραφο των πρακτικών διαβιβάζεται σε καθένα από τους αποδέκτες που αναφέρονται στο άρθρο 4.Άρθρο 8ΑποφάσειςΗ μικτή επιτροπή εκδίδει τις αποφάσεις της και διατυπώνει τις συστάσεις της κατόπιν συμφωνίας μεταξύ των δύο μερών.Κατά την περίοδο μεταξύ δύο συνόδων, η μικτή επιτροπή δύναται, εφόσον και τα δύο μέρη συμφωνούν, να εκδώσει αποφάσεις ή να διατυπώσει συστάσεις με γραπτή διαδικασία.Οι αποφάσεις και οι συστάσεις της μικτής επιτροπής, κατά την έννοια του άρθρου 43 της ενδιάμεσης συμφωνίας, τιτλοφορούνται αντιστοίχως "Απόφαση" και "Σύσταση" και φέρουν μετά τον τίτλο αύξοντα αριθμό, την ημερομηνία έγκρισής τους και περιγραφή του αντικειμένου τους.Οι αποφάσεις και οι συστάσεις της μικτής επιτροπής υπογράφονται από τον Πρόεδρο και επικυρώνονται από τους δύο Γραμματείς.Οι αποφάσεις της μικτής επιτροπής δημοσιεύονται από τα μέρη στις αντίστοιχες επίσημες εφημερίδες τους. Τα μέρη μπορούν να αποφασίσουν για τη δημοσίευση κάθε άλλης πράξης που εγκρίνεται από τη μικτή επιτροπή.Άρθρο 9ΓλώσσεςΟι επίσημες γλώσσες της μικτής επιτροπής είναι οι επίσημες γλώσσες των δύο μερών.Εκτός εάν αποφασιστεί διαφορετικά, τα έγγραφα που χρησιμεύουν ως βάση στις συνεδριάσεις της μικτής επιτροπής καταρτίζονται στις ως άνω γλώσσες.Άρθρο 10ΔαπάνεςΗ Κοινότητα και η Δημοκρατία της Αλβανίας αναλαμβάνουν η καθεμία τις δαπάνες που συνεπάγεται η συμμετοχή τους στις συνεδριάσεις της μικτής επιτροπής και των ομάδων εργασίας, τόσο όσον αφορά τα έξοδα προσωπικού, ταξιδίου και διαμονής όσο και τα έξοδα ταχυδρομείου και τηλεπικοινωνιών.Οι δαπάνες που αφορούν τη διερμηνεία, τη μετάφραση και την αναπαραγωγή των εγγράφων κατά τις συνεδριάσεις καθώς και κάθε άλλη δαπάνη που συνδέεται με τη διοργάνωση των συνεδριάσεων αναλαμβάνονται από το μέρος που φιλοξενεί τις συνεδριάσεις.Άρθρο 11Ομάδες εργασίαςΟι ομάδες εργασίας που έχουν συσταθεί για να βοηθήσουν τη μικτή επιτροπή στην εκτέλεση των καθηκόντων της απαριθμούνται στο παράρτημα της απόφασης αυτής μαζί με αντίστοιχες αρμοδιότητές τους.Οι ομάδες εργασίες αποτελούνται από αντιπροσώπους των δύο μερών. Προεδρεύονται εναλλάξ από τα δύο μέρη σύμφωνα με τους κανόνες της μικτής επιτροπής.Οι ομάδες εργασίες εργάζονται υπό τη μικτή επιτροπή στην οποία υποβάλλουν έκθεση μετά από κάθε συνεδρίασή τους. Δεν λαμβάνουν αποφάσεις αλλά μπορούν να διατυπώσουν συστάσεις στην μικτή επιτροπή.Η μικτή επιτροπή μπορεί να αποφασίσει να καταργήσει κάποια από τις ομάδες εργασίας, να τροποποιήσει τις αρμοδιότητές της ή να δημιουργήσει νέες ομάδες εργασίας που θα την επικουρούν στην εκτέλεση των καθηκόντων της.Βρυξέλλες,Για τη μικτή επιτροπήΟ ΠρόεδροςΠΑΡΑΡΤΗΜΑΑρμοδιότητες και διάρθρωση των ομάδων εργασίας ΕΚ – Αλβανίας που έχουν συσταθεί δυνάμει της ενδιάμεσης συμφωνίας1.  Σύνθεση και προεδρίαΟι ομάδες εργασίας απαρτίζονται από αντιπροσώπους της Ευρωπαϊκής Επιτροπής και από αντιπροσώπους της κυβέρνησης της Δημοκρατίας της Αλβανίας (εφεξής αναφέρεται ως “Αλβανία”). Την προεδρία ασκούν εναλλάξ τα δύο μέρη. Τα κράτη μέλη ενημερώνονται σχετικά με τις συνεδριάσεις των ομάδων εργασίας.2.  ΓραμματείαΈνας υπάλληλος της Ευρωπαϊκής Επιτροπής και ένας υπάλληλος της κυβέρνησης της Αλβανίας διατελούν από κοινού Γραμματείς της κάθε ομάδας εργασίας.Όλες οι ανακοινώσεις που αφορούν τις ομάδες εργασίας διαβιβάζονται στους Γραμματείς της σχετικής ομάδας εργασίας.3.  ΣυνεδριάσειςΟι ομάδες εργασίας συνεδριάζουν τακτικά άπαξ ετησίως και κάθε φορά που το απαιτούν οι περιστάσεις, με τη συμφωνία αμφοτέρων των μερών. Κάθε συνεδρίαση μιας ομάδας εργασίας πραγματοποιείται κατά την ημερομηνία και στον τόπο που συμφωνούν τα δύο μέρη.Εάν συμφωνούν και τα δύο μέρη, οι ομάδες εργασίας μπορούν να καλέσουν εμπειρογνώμονες στις συνεδριάσεις τους προκειμένου οι τελευταίοι να τους ενημερώσουν για συγκεκριμένο θέμα.4.  ΘέματαΟι ομάδες εργασίας συζητούν θέματα που εμπίπτουν στην πολυτομεακή διάρθρωση των ομάδων εργασίας που παρουσιάζεται κατωτέρω. Η εφαρμογή της ενδιάμεσης συμφωνίας και της ευρωπαϊκής εταιρικής σχέσης, η προετοιμασία για την εφαρμογή της συμφωνίας σταθεροποίησης και σύνδεσης (ΣΣΣ) και η πρόοδος που σημειώθηκε όσον αφορά την προσέγγιση και την εφαρμογή της νομοθεσίας αξιολογούνται για όλα τα θέματα. Οι ομάδες εργασίας εξετάζουν όλα τα προβλήματα που ενδέχεται να ανακύψουν στους τομείς αρμοδιότητάς τους και προτείνουν τα μέτρα που πρέπει ενδεχομένως να ληφθούν.Οι ομάδες εργασίας χρησιμεύουν επίσης ως φόρα για την περαιτέρω διευκρίνιση του κεκτημένου και τον έλεγχο της προόδου που σημειώνει η Αλβανία σε ό,τι αφορά την ευθυγράμμιση με το κεκτημένο , σύμφωνα με τις δεσμεύσεις που ανέλαβε στο πλαίσιο της ενδιάμεσης συμφωνίας.5.  ΠρακτικάΓια κάθε συνεδρίαση ομάδας εργασίας πρέπει να συνταχθεί σχέδιο πρακτικών εντός των δύο μηνών που έπονται της συνεδρίασης. Μόλις εγκριθούν από τα δύο μέρη, αντίγραφο των πρακτικών διαβιβάζεται από το Γραμματέα της ομάδας εργασίας στον Γραμματέα της μικτής επιτροπής.6.  ΔημοσιότηταΟι συνεδριάσεις των ομάδων εργασίας δεν είναι δημόσιες, εκτός αν ληφθεί αντίθετη απόφαση.7.  Διάρθρωση των ομάδων εργασίας1. Ομάδα εργασίας για το εμπόριο, τη βιομηχανία, τα τελωνεία και τη φορολογία.2. Ομάδα εργασίας για τη γεωργία και την αλιεία.3. Ομάδα εργασίας για την εσωτερική αγορά και τον ανταγωνισμό.4. Ομάδα εργασίας για οικονομικά και δημοσιονομικά θέματα και στατιστικές.5. Ομάδα εργασίας για την καινοτομία, την κοινωνία της πληροφορίας και την κοινωνική πολιτική6. Ομάδα εργασίας για τις μεταφορές, το περιβάλλον, την ενέργεια και την περιφερειακή ανάπτυξηΒρυξέλλες,Για τη μικτή επιτροπήΟ Πρόεδρος [1] ΕΕ L 343, της 25.11.1992.[2] ΕΕ L 239, της 1.9.2006.